Οι Ινδικές αρχές έχουν κλείσει την πρόσβαση στο internet στο μεγαλύτερο μέρος της επικράτειάς της, εν μέσω εκτεταμένων διαμαρτυριών κατά του πρωθυπουργού Ναρέντρα Μόντι και του νέου νόμου της κυβέρνησής του περί ιθαγένειας.

Η τροποποίηση του νόμου περί ιθαγένειας, που εγκρίθηκε αυτή την εβδομάδα, δίνει στους μετανάστες που προέρχονται από το Πακιστάν, το Μπαγκλαντές ή το Αφγανιστάν, την δυνατότητα να πάρουν την Ινδική υπηκοότητα , εφόσον ακολουθούν τις θρησκείες ινδουιστών, χριστιανών, βουδιστών και σιχ. Οι θρησκείες αυτές έχουν από εκατοντάδες εκατομμύρια πιστούς στη χώρα της Ινδίας.

Η κυβέρνηση του Ναρέντρα Μόντι Modi επέμεινε ότι οι μουσουλμάνοι δεν περιλαμβάνονται στο νομοσχέδιο επειδή δεν αντιμετωπίζουν τις ίδιες διακρίσεις στις τρεις προαναφερθέντες χώρες, σε σχέση με τις άλλες θρησκείες.

Σύμφωνα με τους New York Times , αυτή την στιγμή γίνονται διαδηλώσεις εναντίον της τροποποίησης του νόμου περί ιθαγένειας, σε μεγάλες πόλεις από την Καλκούτα στα ανατολικά μέχρι το Κότσι στο νότο, με την συμμετοχή δεκάδων χιλιάδων πολιτών. Οι αρχές απάντησαν στις διαδηλώσεις με καταστολή, που είχε σαν αποτέλεσμα εννέα θανάτους και εκατοντάδες κατασχέσεις, καθώς και την διακοπή πρόσβασης στο internet.

Και έτσι η Ινδία κερδίζει την πρώτη θέση στο αποκλεισμό του internet, καθώς μόνο φέτος έχει πραγματοποιήσει 95 διακοπές αυτού. Τρανό παράδειγμα το Κασμίρ, που ήταν μία αυτόνομη περιοχή με την πλειοψηφία του να είναι μουσουλμάνοι της Ινδίας. Τον Αύγουστο η κυβέρνηση Μόντι ανακάλεσε την αυτονομία του και από τότε οι 60 εκατομμύρια πολίτες του έχουν αποκοπεί από τον internet.

Τις τελευταίες ημέρες, η Guardian ανέφερε ότι οι αρχές έχουν παραγγείλει στη Vodafone και στην Airtel να διακόψουν την πρόσβαση στο κινητό διαδίκτυο σε μέρη του Νέου Δελχί, ενώ μια άλλη εταιρεία, η Jio, κάνει ήδη το ίδιο. Σύμφωνα με την εφημερίδα, διαταραχές στο Internet έχουν επίσης αναφερθεί στο Assam, Karnataka και σε μέρη του Uttar Pradesh, ενώ η Washington Post ανέφερε ότι οι διακοπές στο κινητό δίκτυο έχουν εξαπλωθεί σε τουλάχιστον πέντε άλλες πόλεις.

Όταν μετρήσετε όλα αυτά τα shutdowns θα δείτε ότι η Ινδία επέβαλε το μεγαλύτερο κλείσιμο του internet στον πλανήτη.